2008R0762 — FI — 10.01.2014 — 001.001

Tämä asiakirja on ainoastaan dokumentointitarkoituksiin. Toimielimet eivät vastaa sen sisällöstä.

►B EUROOPAN PARLAMENTIN JA NEUVOSTON ASETUS (EY) N:o 762/2008, annettu 9 päivänä heinäkuuta 2008, jäsenvaltioiden vesiviljelyä koskevien tilastojen toimittamisesta ja neuvoston asetuksen (EY) N:o 788/96 kumoamisesta (ETA:n kannalta merkityksellinen teksti) (EYV L 218, 13.8.2008, p.1)

Muutettu:









▼B

EUROOPAN PARLAMENTIN JA NEUVOSTON ASETUS (EY) N:o 762/2008,

annettu 9 päivänä heinäkuuta 2008,

jäsenvaltioiden vesiviljelyä koskevien tilastojen toimittamisesta ja neuvoston asetuksen (EY) N:o 788/96 kumoamisesta

(ETA:n kannalta merkityksellinen teksti)







EUROOPAN PARLAMENTTI JA EUROOPAN UNIONIN NEUVOSTO, jotka ottavat huomioon Euroopan yhteisön perustamissopimuksen ja erityisesti sen 285 artiklan 1 kohdan, ottavat huomioon komission ehdotuksen, noudattavat perustamissopimuksen 251 artiklassa määrättyä menettelyä ( 1 ), sekä katsovat seuraavaa: (1) Jäsenvaltioiden vesiviljelytuotantoa koskevien tilastojen toimittamisesta 22 päivänä huhtikuuta 1996 annetussa neuvoston asetuksessa (EY) N:o 788/96 ( 2 ) edellytetään, että jäsenvaltiot toimittavat vuosittain tiedot niiden vesiviljelytuotannon määrästä. (2) Vesiviljelyn osuuden kasvaminen yhteisön kalastuksen kokonaistuotannosta edellyttää laajempia tietoja alasta, jotta alaa voidaan kehittää ja hallinnoida järkevästi yhteisen kalastuspolitiikan mukaan. (3) Hautomoiden ja poikaslaitoksen kasvava merkitys vesiviljelylle edellyttää yksityiskohtaisia tietoja, jotta alaa voidaan seurata ja hallinnoida asianmukaisesti yhteisen kalastuspolitiikan mukaan. (4) Tuotannon määrää ja arvoa koskevia tietoja tarvitaan vesiviljelytuotteiden markkinoiden tarkistamiseksi ja arvioimiseksi. (5) Alan rakennetta ja käytettyjä tekniikoita koskevaa tietoa tarvitaan ympäristön kannalta järkevän teollisuuden varmistamiseksi. (6) Asetus (EY) N:o 788/96 olisi kumottava. (7) Jotta varmistetaan joustava siirtyminen asetuksen (EY) N:o 788/96 nojalla sovellettavasta järjestelmästä, tässä asetuksessa olisi säädettävä jäsenvaltioille myönnettävästä enintään kolmen vuoden siirtymäajasta silloin, kun järjestelmän soveltaminen niiden kansallisiin tilastojärjestelmiin edellyttäisi suuria mukautuksia ja aiheuttaisi todennäköisesti merkittäviä käytännön ongelmia. (8) Jäsenvaltiot eivät voi riittävällä tavalla saavuttaa tämän asetuksen tavoitetta eli yhteisten oikeudellisten puitteiden laatimista vesiviljelyalaa koskevien yhteisön tilastojen järjestelmällistä tuottamista varten, vaan se voidaan saavuttaa paremmin yhteisön tasolla, joten yhteisö voi toteuttaa toimenpiteitä perustamissopimuksen 5 artiklassa vahvistetun toissijaisuusperiaatteen mukaisesti. Mainitussa artiklassa vahvistetun suhteellisuusperiaatteen mukaisesti tässä asetuksessa ei ylitetä sitä, mikä on tämän tavoitteen saavuttamiseksi tarpeen. (9) Yhteisön tilastoista 17 päivänä helmikuuta 1997 annetussa neuvoston asetuksessa (EY) N:o 322/97 ( 3 ) luodaan yleispuitteet kalastusalan tilastoille. Sen mukaan tilastojen laatimisessa on erityisesti noudatettava puolueettomuuden, luotettavuuden, olennaisuuden, kustannustehokkuuden, tilastosalaisuuden ja avoimuuden periaatteita. (10) Tilastotietojen kerääminen ja esittäminen ovat yhteisen kalastuspolitiikan hyvän hallinnoinnin välttämätön väline. (11) Tämän asetuksen täytäntöönpanemiseksi tarvittavista toimenpiteistä olisi päätettävä menettelystä komissiolle siirrettyä täytäntöönpanovaltaa käytettäessä 28 päivänä kesäkuuta 1999 tehdyn neuvoston päätöksen 1999/468/EY ( 4 ) mukaisesti. (12) Komissiolle olisi erityisesti siirrettävä toimivalta hyväksyä tämän asetuksen liitteiden tekniset muutokset. Koska nämä toimenpiteet ovat laajakantoisia ja niiden tarkoituksena on muuttaa tämän asetuksen muita kuin keskeisiä osia myös täydentämällä sitä uusilla muilla kuin keskeisillä osilla, ne on hyväksyttävä päätöksen 1999/468/EY 5 a artiklassa säädettyä valvonnan käsittävää sääntelymenettelyä noudattaen. (13) Heinäkuun tehdyllä neuvoston päätöksellä 72/279/ETY ( 5 ) perustetun pysyvän maataloustilastokomitean olisi avustettava komissiota, sekä katsovat seuraavaa: OVAT ANTANEET TÄMÄN ASETUKSEN:







1 artikla

Jäsenvaltioiden velvoitteet

Jäsenvaltioiden on toimitettava komissiolle tilastot kaikesta vesiviljelytoiminnasta makeassa vedessä ja suolavedessä niiden alueella.

2 artikla

Määritelmät

1. Tässä asetuksessa tarkoitetaan:

a) ’yhteisön tilastoilla’ asetuksen (EY) N:o 322/97 2 artiklassa määriteltyä;

b) ’vesiviljelyllä’ Euroopan kalatalousrahastosta 27 päivänä heinäkuuta 2006 annetun neuvoston asetuksen (EY) N:o 1198/2006 ( 6 ) 3 artiklan d alakohdassa määriteltyä;

c) ’siirtoviljelyllä’ menettelyä, jossa yksilöitä kerätään luonnosta ja käytetään sitten vesiviljelyssä;

d) ’tuotannolla’ vesiviljelyn tuotteiden tuotantoa ensimmäistä kertaa myytäessä, mukaan lukien hautomoiden ja poikaslaitosten myyntiin tarjoama tuotanto.

2. Muut tämän asetuksen soveltamiseksi käytettävät määritelmät esitetään liitteessä I.

3 artikla

Tilastojen keruu

1. Jäsenvaltioiden on käytettävä otantatutkimuksia tai muita tilastollisesti validoituja menetelmiä, jotka kattavat vähintään 90 prosenttia määrällisestä kokonaistuotannosta tai hautomoiden ja poikaslaitosten tuotantomäärästä, sanotun kuitenkaan rajoittamatta 4 kohdan soveltamista. Kokonaistuotannon jäljelle jäävä osa voidaan arvioida. Jos halutaan arvioida yli 10 prosenttia kokonaistuotannosta, poikkeuspyyntö voidaan esittää 8 artiklassa säädettyjen ehtojen mukaisesti.

2. Muiden lähteiden kuin tutkimusten käyttö arvioidaan jälkikäteen näiden lähteiden tilastollisen laadun osalta.

3. Jäsenvaltio, jonka kokonaisvuosituotanto on vähemmän kuin 1 000 tonnia, voi toimittaa arviot koko tuotannon osalta.

4. Jäsenvaltioiden on yksilöitävä tuotanto lajeittain. Niiden lajien tuotanto, jotka eivät yksinään ylitä 500:aa tonnia ja joiden osuus on enintään 5 prosenttia määrällisen tuotannon painosta jäsenvaltiossa, voidaan kuitenkin arvioida ja yhdistää. Näiden lajien määrä hautomoiden ja poikaslaitosten tuotannossa voidaan arvioida.

4 artikla

Tiedot

Tiedot koskevat viitekalenterivuotta, ja ne kattavat:

a) vuotuisen vesiviljelytuotannon (määrä ja yksikköarvo);

b) siirtoviljelyn vuosittaiset tulokset (määrä ja yksikköarvo);

c) hautomoiden ja poikaslaitosten vuosituotannon;

d) vesiviljelyalan rakennetta koskevat tiedot.

5 artikla

Tietojen toimittaminen

1. Jäsenvaltioiden on toimitettava liitteissä II, III ja IV tarkoitetut tiedot komissiolle (Eurostat) 12 kuukauden kuluessa viitekalenterivuoden päättymisestä. Vuosi 2008 on ensimmäinen viitekalenterivuosi.

2. Liitteessä V tarkoitetut vesiviljelyalan rakennetta koskevat tiedot on toimitettava komissiolle (Eurostat) 12 kuukauden kuluessa viitekalenterivuoden päättymisestä vuodesta 2008 lähtien ja sen jälkeen kolmen vuoden välein.

6 artikla

Laadunarviointi

1. Kunkin jäsenvaltion on annettava komissiolle (Eurostat) vuosittain raportti toimitettujen tietojen laadusta.

2. Tietoja luovutettaessa kunkin jäsenvaltion on toimitettava komissiolle yksityiskohtainen menetelmäraportti. Kunkin jäsenvaltion on kuvattava tässä raportissa, miten tiedot on kerätty ja tilastot koottu. Raporttiin on sisällytettävä yksityiskohtaiset tiedot käytetyistä otantamenetelmistä, arviointimenetelmistä ja käytetyistä muista lähteistä kuin tutkimuksista sekä arvio näin saatujen estimaattien laadusta. Menetelmäraportti voidaan laatia liitteessä VI olevan mallin mukaan.

▼M1

3. Komissio käsittelee raportit ja esittää päätelmänsä jäsenvaltioille.

▼B

7 artikla

Siirtymäkausi

1. Jäsenvaltioille voidaan 10 artiklan 2 kohdassa tarkoitettua hallintomenettelyä noudattaen myöntää tämän asetuksen täytäntöönpanoa varten kulloinkin kokonaisen kalenterivuoden kestäviä siirtymäkausia enintään kolmen vuoden ajaksi 1 päivästä tammikuuta 2009, siinä määrin kuin tämän asetuksen soveltaminen niiden kansallisiin tilastojärjestelmiin edellyttää suuria mukautuksia ja aiheuttaa todennäköisesti merkittäviä käytännön ongelmia.

2. Tätä varten jäsenvaltion on esitettävä komissiolle asianmukaisesti perusteltu pyyntö viimeistään 31 päivänä joulukuuta 2008.

8 artikla

Poikkeukset

▼M1

1. Jos jonkin jäsenvaltion vesiviljelytoiminnan tietyn sektorin sisällyttäminen tilastotietoihin aiheuttaisi kansallisille viranomaisille vaikeuksia, jotka ovat suhteettomia kyseisen sektorin merkitykseen nähden, komissio hyväksyy täytäntöönpanosäädöksiä, jolla myönnetään poikkeus, jolla asianomaisen jäsenvaltion sallitaan jättää kyseistä sektoria koskevat tilastotiedot pois toimitettavista kansallisista tilastotiedoista. Nämä täytäntöönpanosäädökset hyväksytään 10 artiklan 2 kohdassa tarkoitettua tarkastelumenettelyä noudattaen.

▼B

2. Jäsenvaltioiden on mahdollisten poikkeuspyyntöjensä, jotka on esitettävä ennen tietojen toimittamisen ensimmäistä määräpäivää, tueksi esitettävä komissiolle raportti niistä ongelmista, joita niillä on ollut tämän asetuksen soveltamisessa.

3. Jos tietojen keräämistä koskevassa tilanteessa tapahtuva muutos aiheuttaisi ennakoimattomia ongelmia kansallisille viranomaisille, jäsenvaltiot voivat esittää asianmukaisesti perustellun poikkeuspyynnön tietojen toimittamisen ensimmäisen määräpäivän jälkeen.

▼M1

9 artikla

Tekniset säännökset

1. Siirretään komissiolle 9 a artiklassa tarkoitettu valta antaa delegoituja säädöksiä, jotka koskevat liitteeseen I tehtäviä teknisiä muutoksia määritelmien mukauttamiseksi kansainvälisiin määritelmiin tehtyjen muutosten johdosta ja liitteisiin II–VI tehtäviä muutoksia.

Näitä delegoituja säädöksiä annetaan ainoastaan, jos ne ovat tarpeen taloudellisen ja teknisen kehityksen huomioon ottamiseksi, niillä ei muuteta tietojen antamisen vapaaehtoisuutta eikä niistä aiheudu huomattavaa lisärasitetta jäsenvaltioille tai vastaajille.

Komissio perustelee asianmukaisesti näissä delegoiduissa säädöksissä säädetyt tilastolliset toimet ja hyödyntää tarvittaessa asiaankuuluvien asiantuntijoiden kustannustehokkuusanalyysiin perustuvaa palautetta, myös Euroopan parlamentin ja neuvoston asetuksen (EY) N:o 223/2009 ( 7 ) 14 artiklan 3 kohdan c alakohdassa tarkoitettua arviointia vastaajille aiheutuvasta rasitteesta ja tuottamisen kustannuksista.

2. Komissio hyväksyy täytäntöönpanosäädöksiä, joissa säädetään muoto, jossa tilastot on toimitettava. Nämä täytäntöönpanosäädökset hyväksytään 10 artiklan 2 kohdassa tarkoitettua tarkastelumenettelyä noudattaen.

▼M1

9a artikla

Siirretyn säädösvallan käyttäminen

1. Komissiolle siirrettyä valtaa antaa delegoituja säädöksiä koskevat tässä artiklassa säädetyt edellytykset.

2. Siirretään komissiolle 10 päivästä tammikuuta 2014 viiden vuoden ajaksi 9 artiklan 1 kohdassa tarkoitettu valta antaa delegoituja säädöksiä. Komissio laatii siirrettyä säädösvaltaa koskevan kertomuksen viimeistään yhdeksän kuukautta ennen tämän viiden vuoden kauden päättymistä. Säädösvallan siirtoa jatketaan ilman eri toimenpiteitä samanpituisiksi kausiksi, jollei Euroopan parlamentti tai neuvosto vastusta tällaista jatkamista viimeistään kolme kuukautta ennen kunkin kauden päättymistä.

3. Euroopan parlamentti tai neuvosto voi milloin tahansa peruuttaa 9 artiklan 1 kohdassa tarkoitetun säädösvallan siirron. Peruuttamispäätöksellä lopetetaan tuossa päätöksessä mainittu säädösvallan siirto. Peruuttaminen tulee voimaan sitä päivää seuraavana päivänä, jona sitä koskeva päätös julkaistaan Euroopan unionin virallisessa lehdessä, tai jonakin myöhempänä, kyseisessä päätöksessä mainittuna päivänä. Peruuttamispäätös ei vaikuta jo voimassa olevien delegoitujen säädösten pätevyyteen.

4. Heti kun komissio on antanut delegoidun säädöksen, komissio antaa sen tiedoksi yhtäaikaisesti Euroopan parlamentille ja neuvostolle.

5. Edellä olevan 9 artiklan 1 kohdan nojalla annettu delegoitu säädös tulee voimaan ainoastaan, jos Euroopan parlamentti tai neuvosto ei ole kahden kuukauden kuluessa siitä, kun asianomainen säädös on annettu tiedoksi Euroopan parlamentille ja neuvostolle, ilmaissut vastustavansa sitä tai jos sekä Euroopan parlamentti että neuvosto ovat ennen mainitun määräajan päättymistä ilmoittaneet komissiolle, että ne eivät vastusta säädöstä. Euroopan parlamentin tai neuvoston aloitteesta tätä määräaikaa jatketaan kahdella kuukaudella.

▼M1

10 artikla

Komiteamenettely

1. Komissiota avustaa asetuksella (EY) N:o 223/2009 perustettu Euroopan tilastojärjestelmää käsittelevä komitea. Tämä komitea on Euroopan parlamentin ja neuvoston asetuksessa (EU) N:o 182/2011 ( 8 ) tarkoitettu komitea.

2. Kun viitataan tähän kohtaan, sovelletaan asetuksen (EU) N:o 182/2011 5 artiklaa.

▼B

11 artikla

Arviointi

Komissio antaa viimeistään 31 päivänä joulukuuta 2011 ja sen jälkeen joka kolmas vuosi Euroopan parlamentille ja neuvostolle arviointikertomuksen tämän asetuksen mukaisesti laadituista tilastoista ja erityisesti niiden merkityksestä ja laadusta.

Kertomuksessa esitetään myös tilastotietojen keräämistä ja laatimista varten perustetun järjestelmän kustannustehokkuusanalyysi ja yksilöidään parhaita käytäntöjä jäsenvaltioiden työmäärän vähentämiseksi ja tietojen käyttökelpoisuuden ja laadun parantamiseksi.

12 artikla

Kumoaminen

1. Kumotaan asetus (EY) N:o 788/96, sanotun kuitenkaan rajoittamatta 3 kohdan soveltamista.

2. Viittauksia kumottuun asetukseen pidetään viittauksina tähän asetukseen.

3. Poiketen siitä, mitä tämän asetuksen 13 artiklan toisessa kohdassa säädetään, jäsenvaltion, jolle on myönnetty siirtymäkausi tämän asetuksen 7 artiklan mukaisesti, on jatkettava asetuksen (EY) N:o 788/96 säännösten soveltamista sille myönnetyn siirtymäkauden ajan.

13 artikla

Voimaantulo

Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

Sitä sovelletaan 1 päivästä tammikuuta 2009 alkaen.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.









LIITE I

Vesiviljelyä koskevien tietojen toimittamisessa käytettävät määritelmät

1. ’Makealla vedellä’ tarkoitetaan vettä, jonka suolapitoisuus on jatkuvasti erittäin pieni.

2. ’Suolavedellä’ tarkoitetaan vettä, jonka suolapitoisuus on huomattava. Suolapitoisuus voi olla jatkuvasti korkea (merivesi), tai huomattava mutta ei jatkuvasti korkea (murtovesi). Suolapitoisuus voi vaihdella kausittain makean veden tai meriveden virtaamisen vaikutuksesta.

3. ’Lajeilla’ tarkoitetaan vesieliölajeja, jotka yksilöidään FAO:n määrittelemän kansainvälisen kolmikirjaimisen koodin avulla (lajien ASFIS-luettelo kalojen tilastointia varten).

4. ’FAO-pääkalastusalueella’ tarkoitetaan maantieteellisiä alueita, jotka yksilöidään FAO:n määrittelemän kansainvälisen kaksinumeroisen koodin avulla (CWP Handbook of Fishery Statistical Standards. Section H: Fishing Areas for Statistical Purposes). Tämän asetuksen soveltamisalaan kuuluvat seuraavat FAO-pääkalastusalueet:



Koodi Alue 01 Sisävedet (Afrikka) 05 Sisävedet (Eurooppa) 27 Koillis-Atlantti 34 Keski-Atlantti 37 Välimeri ja Mustameri … Muut (täsmennetään).

5. ’Lammikoilla’ tarkoitetaan suhteellisen matalia ja yleensä vesimäärältään pieniä seisovan veden alueita tai alueita, joiden vesi vaihtuu hitaasti. Ne ovat useimmiten ihmisen tekemiä, mutta voivat olla myös luonnon lammikoita, vuoristolammikoita tai pieniä järviä.

6. ’Hautomoilla ja poikaslaitoksilla’ tarkoitetaan paikkoja, joissa vesieläimiä keinohedelmöitetään, haudotaan ja kasvatetaan niiden varhaisissa elinvaiheissa. Tilastoja varten hautomot on rajoitettu mätimunien tuotantoon. Varhaisvaiheessa olevat nuoret vesieläimet katsotaan tuotetuiksi poikaslaitoksissa.

7. ’Aitauksilla’ tarkoitetaan vesialueita, jotka on eristetty verkoilla tai muilla esteillä, jotka mahdollistavat veden vapaan vaihtumisen. Erityistä näissä aitauksissa on se, että niihin kuuluu koko vesipatsas pohjasta pintaan eli niiden vesimäärä on yleensä suhteellisen suuri.

8. ’Verkkoaltailla’ tarkoitetaan avoimia tai katettuja suljettuja rakenteita, jotka on tehty verkosta tai mistä tahansa huokoisesta materiaalista, joka sallii veden luonnollisen vaihtumisen. Nämä rakenteet voivat olla kelluvia, riippuvia tai pohjaan kiinnitettyjä, mutta joka tapauksessa ne mahdollistavat veden vaihtumisen alhaalta päin.

9. ’Altailla ja uoma-altailla’ tarkoitetaan keinotekoisia yksikköjä, jotka on rakennettu maanpinnan ylä- tai alapuolelle ja joissa veden vaihtuminen voi olla hyvin nopeaa ja joiden olosuhteita valvotaan tarkasti mutta joissa vettä ei kierrätetä.

10. ’Kiertovesijärjestelmillä’ tarkoitetaan järjestelmiä, joissa vesi käytetään uudelleen sen jälkeen, kun se on jollakin tavalla käsitelty (esimerkiksi suodatettu).

11. ’Valvottuihin olosuhteisiin siirtämisellä’ tarkoitetaan tarkoituksellista vapauttamista vesiviljelyn jatkotoimenpiteitä varten.

12. ’Luontoon vapauttamisella’ tarkoitetaan tarkoituksellista vapauttamista kannan istuttamiseksi jokiin, järviin ja muille vesialueille muuhun tarkoitukseen kuin vesiviljelyyn. Vapautettuja yksilöitä voidaan pyytää kalastustoiminnassa.

13. ’Määrällä’ tarkoitetaan a) kalojen, äyriäisten, nilviäisten ja muiden vesieläinten osalta tuotteen elopainoa; nilviäisten osalta elopaino sisältää kuoren painon; b) vesikasvien osalta tuotteen tuorepainoa.

14. ’Yksikköarvolla’ tarkoitetaan tuotannon kokonaisarvoa (kansallisena valuuttana ilman laskutettua arvonlisäveroa) jaettuna tuotannon kokonaismäärällä.









LIITE II







Vesiviljelytuotteet hautomo- ja poikaslaitostuotteita lukuun ottamatta () Maa: Vuosi: Tuotettu laji FAO-pääkalastusalue Makea vesi Suolainen vesi Yhteensä 3-kirjaiminen koodi Yleinen nimitys Tieteellinen nimi Määrä (tonnia) Yksikköarvo (kansallisena valuuttana) Määrä (tonnia) Yksikköarvo (kansallisena valuuttana) Määrä (tonnia) Yksikköarvo (kansallisena valuuttana) KALAT Lammikot Altaat ja uoma-altaat Aitaukset Verkkoaltaat Kiertovesijärjestelmät Muut menetelmät ÄYRIÄISET Lammikot Altaat ja uoma-altaat Aitaukset Muut menetelmät NILVIÄISET Pohjalla Pohjan yläpuolella Muut menetelmät MERILEVÄ Kaikki menetelmät MÄTIMUNAT (ihmisravinnoksi tarkoitetut) () Kaikki menetelmät MUUT VESIELIÖT Kaikki menetelmät (1) Lukuun ottamatta akvaarioissa ja koristeena käytettäviä lajeja. (2) Ravinnoksi tarkoitetuilla mätimunilla tarkoitetaan tässä kohdassa ainoastaan mätimunia, jotka on lypsetty ravintotarkoitukseen ensimmäistä kertaa myytäessä.









LIITE III







Siirtoviljelyn (capture-based aquaculture) tulokset () Maa: Vuosi: Laji Yksikkö (täsmennettävä) () Yksikköarvo (kansallisena valuuttana) 3-kirjaiminen koodi Yleinen nimitys Tieteellinen nimi KALAT ÄYRIÄISET NILVIÄISET (1) Lukuun ottamatta akvaarioissa ja koristeena käytettäviä lajeja ja kasvilajeja. (2) Paino tai lukumäärä; jos ilmoitetaan lukumäärä, on annettava myös muuntokerroin elopainoksi.









LIITE IV







Hautomoiden ja poikaslaitosten tuotanto () Maa: Vuosi: Laji Elinkaaren vaihe Käyttötarkoitus 3-kirjaiminen koodi Yleinen nimitys Tieteellinen nimi Mätimunat (miljoonaa) Nuoret kalat (miljoonaa) Siirretty valvottuihin olosuhteisiin (jatkokasvatusta varten) () (miljoonaa) Vapautettu luontoon () (miljoonaa) Mätimunat Nuoret kalat Mätimunat Nuoret kalat (1) Lukuun ottamatta akvaarioissa ja koristeena käytettäviä lajeja. (2) Vapaaehtoinen.









LIITE V







Vesiviljelyalan rakennetta koskevat tiedot () () Maa: Vuosi: FAO-pääkalastusalue Makea vesi Suolainen vesi Yhteensä Tilojen koko () Tilojen koko () Tilojen koko () 1 000 m3 Hehtaaria 1 000 m3 Hehtaaria 1 000 m3 Hehtaaria KALAT Lammikot Altaat ja uoma-altaat Aitaukset Verkkoaltaat Kiertovesijärjestelmät Muut menetelmät ÄYRIÄISET Lammikot Altaat ja uoma-altaat Aitaukset Muut menetelmät NILVIÄISET Pohjalla () Pohjan yläpuolella () Muut menetelmät () MERILEVÄT Kaikki menetelmät (1) Lukuun ottamatta akvaarioissa ja koristeena käytettäviä lajeja. (2) Jos nilviäiset kasvatetaan köysissä, voidaan käyttää pituusyksikköä. (3) Potentiaalinen kapasiteetti olisi otettava huomioon. (4) Viivoitus osoittaa, että tietoa ei sovelleta asianomaisiin kohtiin.









LIITE VI

Vesiviljelyä koskevista kansallisista tilastointijärjestelmistä tehtävien menetelmäraporttien malli

1. Vesiviljelyä koskevan kansallisen tilastointijärjestelmän organisaatio. — Tietojen keruusta ja käsittelystä vastaavat viranomaiset ja heidän velvollisuutensa. — Vesiviljelyä koskevien tilastotietojen keräämistä koskeva kansallinen lainsäädäntö. — Tietojen välittämisestä komissiolle vastaava yksikkö.

2. Vesiviljelyä koskevien tilastotietojen keräys-, käsittely ja koontimenetelmä. — Ilmoitetaan, mistä kunkin tyyppiset tiedot ovat peräisin. — Kuvaillaan tietojenkeruumenetelmät (esimerkiksi postitettavat kyselylomakkeet, henkilöhaastattelut, laskenta tai otanta, selvitysten tiheys ja arviointimenetelmät) kullakin vesiviljelyn alalla. — Kuvaillaan, miten tiedot käsitellään ja kootaan ja kuinka pitkä aika siihen kuluu.

3. Laatunäkökohdat Euroopan tilastoja koskevien käytännesääntöjen mukaisesti. — Jos jotkin tiedot saadaan arviointimenetelmillä, kuvaillaan käytetyt menetelmät ja arvioidaan kyseisten menetelmien käyttö- ja luotettavuusaste. — Ilmoitetaan kansallisten järjestelmien mahdolliset puutteet sekä tavat, joilla puutteet korjataan, ja tarvittaessa korjaustoimien aikataulu.